NETFLIX-SARJA
Mikään ei auta valmistautumaan asumuseroon.
Se on outo ei-kenenkään-maa.
Ei-yhdenkään-naisen-maa.
En ole naimisissa eikä sinkku.
En ole kuninkaallinen enkä tavallinen.
Olen kuin harpyija.
Mytologinen olento, joka on puoliksi nainen ja puoliksi lintu.
Ensin lennän korkealla huomion keskipisteenä -
ja seuraavaksi mätkähdän maahan.
MINUSTA EI TULE KOSKAAN KUNINGATARTA
En edes mätkähdä. Syöksyn maahan.
En voi puhua kenellekään. Minulla ei ole ketään seurana.
Lasten kanssa meillä oli sentään toisemme.
Nyt William aloittaa Etonissa.
Uskomatonta, että hän on jo siinä iässä.
Kiitos.
Iso poika.
Hän on aina ollut kallioni.
Olen neuvoton nyt kun hän on poissa.
Anteeksi. -Onko siellä kaikki hyvin?
Keskittyminen on vaikeaa.
Jauhan typeristä ongelmistani, vaikka sinulla ja Joella on vaikeaa.
Joko leikkauspäivä on päätetty? -Se on ensi viikolla.
Anna minun tulla tueksesi. -Ei. Sinulla on omat kiireesi.
Ei mitään tärkeää.
EI-KENENKÄÄN-MAA
Heiluta, William. -Katso tänne.
Hymyile meille. -Näytät oikein skarpilta.
Miltä ensimmäinen koulupäivä tuntuu? -Tuleeko isää ikävä?
Kamala käsiala. -Hän pääsee silti tänne.
Taisin tehdä virheen. -Ei se varmasti haittaa.
Mikä uskonto?
Englannin kirkko.
Sinusta tulee vielä sen pää.
Oikein hyvä.
Tervetuloa.
Ei olisi tarvinnut touhottaa. -Hän allekirjoitti väärään paikkaan.
Varmaan siksi, että hössötit hänen ympärillään.
Hoivasin vain. -Sinä hössötit.
Kiitos. Odotan innolla.
Se meni hyvin.
Kaikki järjestyy.
Jos olet surullinen tai yksinäinen, voit aina heiluttaa mummille ikkunasta.
Prinssi William aloitti tänään Etonissa. -Niin.
Jo 13-vuotias. Mihin aika oikein rientää?
Toden totta.
Olen unohtanut. Kävitkö sinä… -Kävin.
Entä poikasi? -Alexander aloittaa ensi vuonna.
Eikö olisi mukavaa, jos William kävisi joskus teellä?
Jos se on sallittua. -Erinomainen ajatus.
En halua rikkoa sääntöjä. -Juttelen asuntolan valvojan kanssa.
Kiitos.
Prinsessa Dianan veli Charles Spencer on viimeisin korkea-arvoinen henkilö,
jonka yksityistä kirjeenvaihtoa on vuotanut julkisuuteen rahaa vastaan.
Jaarli Spencerin turvallisuuspäällikkö Alan Wallerin väitetään antaneen -
Today-lehdelle kirjeen, jossa jaarli kritisoi prinsessan käyttäytymistä.
Luenko kehuja synnytyksenjälkeistä masennusta käsitelleestä jaksosta?
Ehdottomasti.
"Martin Bashirin näkökulma on yllättävän vakava ja syvällinen.
Hän ei tirkistele eikä käytä hyväkseen haastateltavien kärsimystä."
Katsojaluvut pysyivät samoina.
World In Action moukaroi meitä.
Älä muuta virka. Mainostelevisio jyräsi meidät taas alleen.
Minulla saattaa olla ajatus, jolla katsojaluvut saadaan nousuun.
Kerro. -Walesin prinsessa.
Mitä hänestä?
USA:n kanavat ovat hulluna häneen.
Niiden mukaan Dianan pitäisi saada tilaisuus vastata Charlesin haastatteluun.
Ja ilmeisesti Diana aikoo puhua.
Ehdotetaan haastattelua. -Miksi hän puhuisi meille?
Jenkit lennättävät häntä ympäri maailmaa ja maksavat miljoonia hyväntekeväisyyteen.
Mitä me voimme tarjota? Nakkipiiloja BBC:n kanttiinista, vai?
Koko ydin onkin BBC:n kanttiinissa.
Ei CBS:n tai ABC:n, vaan Britannian luotettavan yleisradion.
Se on tärkeä. -Panorama tekee tutkivaa journalismia.
Diana-juttu menee julkkisjuorujen piiriin. -Olen eri mieltä.
Diana on tulevan kuninkaamme vaimo ja sitä seuraavan äiti, joka on murtumassa,
koska kuningasperhe kohtelee häntä huonosti.
Mikä on enemmän Panoramaa kuin kansallisen instituution syöksykierre?
Monarkian arvostus ja uskottavuus romahtaa, koska he tuhoavat yhtä omistaan.
Tämä on jymyuutinen.
Miten lähestyisimme häntä?
Sen täytyy näyttää normaalilta pankin tiliotteelta,
jolla näkyy maksuja News Internationalilta.
"News Internationalilta." Selvä.
Saako tuota isonnettua?
Islingtonin asukkaat kyseenalaistavat kansainvälisen terminaalin rakentamisen.
Radan on tarkoitus kulkea Islingtonin läpi…
Kenen tilille? -Alan James Wallerin.
Kirjoitetaan W-A-L-L-E-R.
Sitten maksu Penfolds Consultantsilta. Alle tulee "Jersey".
Maksun pitää näyttää epäilyttävältä kuin se tulisi Kanaalisaarilta.
Sillä saa huomiota.
Katsotaanpa.
Penfolds.
Hyvä. Tämä kelpaa.
Olen Martin Bashir, lordi Spencer. -Hauska tavata.
Kiitos tapaamisesta. -Käy sisään.
Saanen aloittaa sanomalla,
että olen aina ihaillut työtänne NBC Newsin kirjeenvaihtajana.
Oletko nähnyt juttujani?
Kuka niitä täällä katsoo? -Otin sen asiakseni.
Olette innoittanut minua urallani.
Kiitos vain.
Miten voin auttaa?
Tiedätte varmasti julkisuuden henkilöihin kohdistuneesta puhelinhakkeroinnista,
jonka myötä yksityiskeskusteluja on vuotanut lehdistölle.
Tietysti. Minullekin kävi niin. -Tiedän.
Kun kuulin salassapitomääräyksestä,
jota haitte entiselle turvallisuuspäälliköllenne, tutkin vähän.
Sanomalehdet eivät yksin maksaneet Wallerille.
Maksusuoritukset näkyvät tiliotteilla.
Ensimmäinen maksaja on News International, joka omistaa Todayn.
Pahaenteisesti -
mukana on toinenkin yritys.
Se on rekisteröity Jerseyyn, eikä maksettuja palveluita ole eritelty.
Uskon, että tämä toinen yritys on turvallisuuspalvelun kulissi.
Mitä?
MI5 tai GCHQ on ehkä saanut Wallerin vuotamaan tiedot.
Hyvä luoja.
Mietin, että jos teitä salakuunnellaan,
myös siskonne on voinut joutua -
salaisen palvelun likaisten temppujen uhriksi.
Silloin löysin tämän.
Tiedot toisesta Kanaalisaarille rekisteröidystä yrityksestä,
joka on maksanut Patrick Jephsonille.
Dianan yksityissihteerille. -Niin.
Onko hänkin mukana?
Uskon, että Jephson ja mahdollisesti muut prinsessaa lähellä olevat -
ovat turvallisuuspalvelun vakoojia, jotka raportoivat hänen yksityiselämästään.
Taustalla voi lisäksi olla Cornwallin herttuakunta.
Steve Hewlett.
Charles Spencer tässä, päivää.
Miten voin auttaa, lordi Spencer?
Tapasin juuri toimittajanne Martin Bashirin.
Niinkö?
Mietin, missä määrin voitte mennä takuuseen hänestä.
Martin on yksi parhaista.
Voin siis luottaa häneen ja hänen sanoihinsa?
Kyllä voitte.
Hän on huippuluokan palkittu toimittaja. -Selvä. Kiitos tiedoista.
Hänet viedään leikkaussaliin.
Yritä ajatella positiivisesti. Mikä sairaala?
Royal Brompton.
South Kensingtonissako? -Niin. Ei sinun tarvitse tulla.
Lopeta. Olet aina tukenani.
Minun pitää lopettaa. Hänet nukutetaan.
Elvytystiimi teho-osastolle.
Rouva Toffolo? -Niin.
Leikkaus sujui hyvin, mutta oltuaan teho-osastolla noin puoli tuntia -
huomasimme merkittävää sisäistä verenvuotoa.
Hänet piti leikata välittömästi uudestaan,
mutta Josephin tila on nyt vakaa.
Kiitos.
Haluaisin kuitenkin vielä varmistaa leikkaussalissa, että kaikki on hyvin.
Ohitusleikkauspotilaista 5 - 10 % kärsii näistä komplikaatioista.
Ratkaiseva tekijä on aika,
ja huomasimme verenvuodon alkuvaiheessa.
Kiitos, tohtori.
Joe selviää tästä. Kuulit, mitä lääkäri sanoi.
Aika komea, vai mitä?
Kuka?
Tri Khan.
Nimi oli hänen kengissään.
En huomannut kenkiä. -Keskityitkö silmiin?
En.
Hänellä on upeat silmät.
Lämpimät.
Ystävälliset.
Hänellä on myös kivat kädet.
Minua kiinnostaa sen miehen käsissä vain se,
ovatko ne vakaat skalpellia pidellessä.
Onkohan hän Pakistanista? -En tiedä.
Luultavasti.
Nimi Khan viittaisi siihen.
Haloo. -Hei, kultaseni.
Hei, äiti. -Mitä kuuluu?
Hyvää.
Oletko kotiutunut sinne?
Auttaako joku kauluksen kanssa? Se on mahdoton napittaa.
Et saa kuristua siihen. -Olen tottunut jo.
Millaisia muut ovat? Oletko saanut ystäviä?
Pari.
Eikö sinulla ole muuta sanottavaa? Jutellaan.
Kaipaatko minua?
Joo. -Minä kaipaan sinua kamalasti.
Viisasta lyhytsanaista pöllöäni.
Mummi kutsui minut teelle. -Sepä mukavaa.
Oletteko kahdestaan?
Olemme. -Kehuisitko minua hiukan?
Miksi? -Tuskin näen häntä enää.
Hän taitaa olla suuttunut.
Mikä tuo oli? -Mikä?
Kuulin napsahduksen. Kuulitko sinä? -En.
Meidän on oltava varovaisia. Puheluitamme halutaan kuunnella.
Joka puolella on mikkejä. -Selvä. Minun pitää lopettaa.
Ei se ole mielikuvitusta, Patrick.
Linjalta kuuluu usein napsauksia.
Ymmärtääkseni kaikki tulevat ja lähtevät puhelut kulkevat palatsin vaihteen kautta.
Salakuuntelu olisi hyvin vaikeaa. -Muttei mahdotonta.
Tarkistitko valaisimet? -En vielä.
Minähän nimenomaan pyysin. -Se tehdään tänään. Lupaan sen.
Ja muuten, veljenne soitti. Hän pyysi tapaamista kiireellisesti.
Miksi? -Hän ei kertonut syytä.
Teidän korkeutenne.
Katsokaa! Hän.
Katsokaa. Hei.
Hei. -Anna äkkiä kamera.
Ota kuva!
Mitä kuuluu, Diana? -Katsokaa, Diana!
Hyvä luoja.
Hei, Carlos.
Nopeasti sisään. Sulje ovi.
Hurmaava tapa tervehtiä siskoa kahden vuoden hiljaisuuden jälkeen.
Uskoakseni sinä valitsit niin.
Ja terve.
Käy sisään.
Tapasin muutama päivä sitten BBC:n toimittajan.
Kaverin nimi oli Martin Bashir.
Hän…
Asia koski sitä, miten turvallisuuspalvelu seuraa julkisuuden henkilöitä.
Muistatko turvallisuuspäällikköni? -Hänhän vuoti kirjeesi.
Hänelle maksettiin säännöllisesti. Basher näytti kopioita tiliotteista.
Toinen maksaja oli News International. Toinen oli pöytälaatikkoyhtiö Jerseystä.
Se on ilmeisesti turvallisuuspalvelun kulissi.
Joka tapauksessa Bashir uskoo selvästi, että myös sinua tarkkaillaan.
Tiedät mielipiteeni. Minua on vakoiltu vuosia.
Siksi erotin henkilökohtaiset vartijat.
Muutkin kuin poliisit tekevät sitä. -Ketkä?
Komentaja Aylard. -Charlesin yksityissihteerikö?
Ja oma yksityissihteerisi.
Patrick, vai? En usko.
Bashirilla on todisteita.
Oli miten oli.
Kannattaa tavata hänet. Kuulisit kaiken alkulähteiltä.
En ehdottaisi tätä, ellen luottaisi häneen.
Onko kaikki muuten hyvin?
Autoni jarruja on taidettu peukaloida.
Mitä?
Tai sitten se on huollon tarpeessa.
Hyvä on.
Kerrohan koulusta.
Se on paljon suurempi kuin Ludgrove.
Eksyn yhtä mittaa. Ja kaikelle on omat nimensä.
Kun en löytänyt asuntolaan,
yksi isoista pojista käski kääntyä oikealle palavalta pensaalta.
Olin ihan pihalla.
Se on… -Valotolppa.
Lukukausi ei ole lukukausi, vaan… -Puolikas.
Oppitunnin sijaan mennään… -Hölmölään.
Ja opettajat ovat… -Tupsuja.
Isot pojat ovat valtavia. Oikeita korstoja.
Koulun kaupassa myydään partateriä. -Tarvitset niitä pian.
Enhän.
Kyllä tarvitset. Sinulle tulee äänenmurros, jalkasi alkavat haista -
ja kohoat kaikkien yläpuolelle kuin jätti. Etenkin jos syöt tuohon malliin.
Tosi hyvää. -Minäkin kävin Etonia.
En normaalina oppilaana.
Vararehtori Marten opetti minulle historiaa ja valtiosääntöä.
Halusin lähettää isäsi sinne, ja hän odotti sitä innolla,
mutta Philipillä oli eri ajatus.
Siksi Charles opiskeli Skotlannissa. -Tiedän. Hän puhuu siitä yhä.
Ei kai nyt enää?
Miten tulette toimeen? -Minä ja isäkö?
Isä on isä.
Entä äitisi?
Hän pyysi kehumaan itseään tänään. Ette kuulemma näe enää.
Ei olinpaikkani ole mikään salaisuus. Se kerrotaan yleensä uutisissa.
Ja ilmaistaan katolla liehuvalla lipulla.
Hän on tervetullut milloin vain. -Hyvä.
Oletko huolissasi hänestä?
Joskus.
Lapsen ei kuulu huolehtia vanhemmistaan.
Haluan vain, että hän on onnellinen.
Mitä hän tekee?
"…kahleet ovista ja päästi hänet sisään."
Tosi hyvä, äiti. -Kiitos, kultaseni.
Minusta se oli hyvin perusteltu.
Hän on käynyt monena päivänä.
Ensin hän kävi tapaamassa ystävää, mutta sitten hän alkoi jutella muillekin.
Vierailut piristävät kaikkia. -Entä lehdistö ja kuvaajat?
Hän käy yksin. Edes henkivartija ei ole mukana.
Palaan pian.
Halusin kiittää siitä, mitä olette tehnyt.
Minä vain juttelen ja pidän seuraa. Ei sitä voi verrata teidän työhönne.
Minä hoidan teknisen puolen. En pysty ihmeisiin.
Tekemään ihmisiä onnellisiksi ja tuomaan iloa.
Kyllä te teette ihmeitä. Olen vain mukava ylhäisöllinen ratsastaja.
Oli kiva nähdä.
Niin oli.
Oletteko täällä vielä tunnin päästä? Pidän lounastauon.
Keskiyölläkö?
Niin.
Hyvä on. Minä olen.
Kolmannessa kerroksessa on välipala-automaatti heti hissin vieressä.
Kanttiinissa on paljon väkeä.
Olen pahoillani.
Mitä saisi olla?
Quaverseja, Cheesy Wotsitseja -
vai valmiiksi suolattuja sipsejä?
Suolattuja.
Hyvä valinta.
Miksen ole nähnyt teitä viime viikkoina? -Olin matkoilla.
Perheeni luona Pakistanissa.
Kävin Pakistanissa vuoden 1991 kiertueella.
Muistan sen. Koko maa pysähtyi takianne.
Paikka teki vaikutuksen.
Nämä ovat muuten herkullisia. -Eivätkö olekin?
Nautin roskaruoasta.
Se on yllättävän seksikästä.
Muistan vierailun Badshee-moskeijassa. -Badshahi.
Istuin sievistellen pikku tyynyllä päässäni upea huivi, jonka sain.
Dupatta.
Imaamit puhuivat uskontojen välisestä harmoniasta,
ja mietin, miten onnellinen olisin, jos löytäisin komean pakistanilaismiehen.
Teoriassa kiva ajatus,
mutta perinteisiä pakistanilaisarvoja voi olla vaikea noudattaa.
Nykyinen perheeni on aika samanlainen.
Minun tulee pukeutua vaatimattomasti,
puhua hiljaisella äänellä,
kävellä askeleen mieheni takana ja puhutella häntä kunnioittavasti.
En saa ilmaista mielipiteitä tai kouluttautua.
Minua pidettiin soveliaana vaimona vasta kun vannoin olevani neitsyt.
Ikävä kyllä.
Selvä. Jälkiruoka.
Ehkä Curly Wurly?
Kelpaa hyvin.
Elättekö perinteisesti järjestetyssä avioliitossa?
En elä.
Olen luontainen sinkku. Tässä työssä siihen ei tule muutosta.
Miksei?
Ensinnäkin minulla on hyvin vähän vapaa-aikaa.
Ettekö ehdi edes elokuviin perjantaina?
Elokuviinko?
En edes muista viime kertaa. -Ettekö haluaisi nähdä mitään elokuvaa?
Ehkä Apollo 13:n? -Mennään sitten.
Ette voi käydä elokuvissa.
Olette maailman tunnetuin nainen.
Aiheuttaisitte julkisen mellakan.
Olen tehnyt sen ennenkin.
Martin. -Lordi Spencer.
Mukava nähdä. -Niin on. Siskoni on yläkerrassa.
Veljeni kertoi keskustelustanne. Se vahvisti epäilyni.
Oudot napsahdukset puhelimessa. Lehdissä julkaistaan asioita,
joita kukaan ei voi tietää, ellei minua kuunnella.
Kuka minua kuuntelee?
Poliisi ja turvallisuuspalvelu. Kuningasperheelle lojaalit tahot.
Ja miksi he tekisivät niin?
Hänet nähdään uhkana.
Hänellä on valtaa, ja hän on suosittu.
Saatatte jopa tietää jotakin, joka on syynä.
Minä tiedän kaiken.
He pelkäävät sitä, mitä voisitte kertoa. -Siksi minua pelotellaan ja pilkataan.
Minut saadaan vaikuttamaan hullulta.
Mutta en ole. -Ette olekaan. Olette vain uhka.
Ja mitä isompi uhka, sitä suuremmilla valheilla se vaiennetaan.
Kontaktini MI6:ssa…
Olen kerännyt niitä vuosia tutkivana journalistina.
Heidän mukaansa kuljettajanne Steve Davies on myös mukana.
Stevekö?
Vallanpitäjät päättivät vuosi sitten, että teitä vastaan hyökätään täysillä.
Pyrkimyksenä oli tuhota teidät, jotta joutuisitte muuttamaan ulkomaille.
Kanadaan tai USA:han.
He eivät onnistu. -Älkää salliko sitä.
Mitä hän voi tehdä?
Minun nähdäkseni paras ratkaisu olisi kertoa oma versionne tarinasta.
Julkaistaan se. Kerrotaan kansalle totuus.
Lienee sanomattakin selvää,
että Panorama auttaa teitä mielellään, jos päätätte tehdä sen.
Tätä pitäisi miettiä.
Muista, ettei mitään tarvitse päättää nyt.
Useat tahot USA:ssa ovat jo kiinnostuneita.
Olen kuullut siitä. -Oprah Winfrey.
Barbara Walters.
Ja David on ystäväni.
David… -Frost.
Saisitteko hallita tarinaa? -Olen aika hyvä niissä jutuissa.
Meillä saisitte täyden hallinnan.
Ja teitä suojelisi maailman paras brändi -
journalistisen etiikan saralla. BBC.
Jos haluatte keskustella asiasta vielä… -Haluan.
Tässä on kotinumeroni.
Kiitos.
Kas niin.
Mennäänkö?
Missä koti on?
Wimbledonissa.
Alun perin.
Synnyin Wandsworthissa. Vanhempani ovat Pakistanista.
Puhuitteko lapsena urdua vai punjabia?
Englantia.
Mielenkiintoista.
Mikä sattuma.
Niin. Aivan. -Joten… Sinun jälkeesi.
Hienotunteisuus on…
Hän haluaa epätoivoisesti puhua. Hänen suustaan lentää käsikranaatteja.
Hän haluaa kaataa temppelin. Ja hän on kai kiinnostunut minusta.
Mitä? -Pakistanilaisista juuristani siis.
Korostat aina brittiläisyyttäsi. -Hänen kanssaan se loi erityisen siteen.
Hän piti sitä tärkeänä.
Se oli outoa.
Etkö aio tervehtiä? -Terve.
Kymmenen, yhdeksän, kahdeksan, seitsemän, kuusi…
Laukaisu aloitettu.
Kolme, kaksi, yksi…
Laukaisu.
Houston, tornista irrottautuminen kello 13.13.
Homma hoidossa.
Kerrohan, herra vakava ja tärkeä lääkäri,
miten sydänleikkaus oikeasti tehdään.
Kun potilas on nukutettu, avaan rintakehän.
Miten?
Skalpellilla.
Teen 25 - 30 senttiä pitkän viillon.
Mistä se alkaa?
Tästä -
alaspäin.
Saanko? -Saat.
Tähän asti.
Sitten murran rintalastan.
Olet nukutettu. Et tunne sitä. -Usko pois. Tunnen kaiken.
Paljastan sydämen.
Missä sydän on?
Se on tässä.
Eikö se ole vasemmalla? -Toivottavasti ei.
Se kuitenkin kuuluu keskelle.
Saanko?
Saat.
Tässä näin.
Tunnetko sen?
Tunnen.
Onko se särkynyt moneen osaan vuosien laiminlyöntien ja julmuuden seurauksena?
Se tuntuu olevan ihan kunnossa.
Pulssi on aika vahva.
Minun on pitänyt tehdä siitä vahva, jotta selviän.
Jatka vain.
Sitten kytkemme potilaan sydän-keuhkokoneeseen.
Luon uuden reitin tukkeutuneen valtimon ympäri.
Onko se kimuranttia? Kuulostaa kimurantilta.
Harjoitus auttaa.
Ja noin kuuden viikon toipumisajan jälkeen olet entistä ehompi.
Kiitos.
Korjasit juuri sydämeni.
Minun pitäisi lähteä.
Kiitos kovasti.
Hyvää yötä.
Enkö saa kunnon suukkoa?
En käsitä, mitä näet minussa.
Olen täysin keskiverto,
sosiaalisesti kömpelö -
ja lievästi ylipainoinen työnarkomaani.
Pelkään, että pidät minua jotenkin valtavana asiana.
Taivaallisena olentona, jota pitää pelätä.
Sinä olet sitä. -En ole.
En ole enää kukaan.
Olen nolla.
Minulla ei ole mitään.
Ei oikeita ystäviä,
ei tarkoitusta eikä roolia.
Ei perhettä.
Unohdat, että sain jo prinssin.
Hän särki sydämeni.
Etsin sammakkoa, jonka kanssa olla onnellinen.
Tämäpä miellyttävä yllätys.
Kaipaan mielipidettä.
Naapuristasi.
Kenestä niistä? Kensingtonin palatsissa on paljon naapureita.
Siitä hankalasta.
Tuo ei rajaa joukkoa yhtään.
Siitä maineikkaasta.
Siitä aina hieman epävakaasta.
Siitä naapurista.
William oli hiljan teellä,
ja sain kuvan, että hän on suunniltaan huolesta.
Varmasti. Raukkaparka.
Arvelin, että tietäisit enemmän. Sinähän juttelet Dianan kanssa.
Miksi luulet niin?
Sanot aina, että tunnet sympatiaa häntä kohtaan.
Ymmärrän häntä.
Hän on ulkopuolinen.
Henkisesti monimutkainen.
Hänen on vaikea elää suoraviivaista elämää.
Hän on -
tyylitietoinen ja persoonallinen.
Hänessä on tähtiainesta.
Järjestelmä ei ole helppo kaltaisillemme,
muttei se tarkoita, että puhumme.
Tai jaamme salaisuuksia.
Diana tulee ja menee,
enkä minä tiedä, mitä hän tekee.
Lunastin muutaman palveluksen edellisen tapaamisemme jälkeen.
Palatsin puhelinlinjoista ainakin kolmea kuunnellaan varmasti.
Teitä on seurattu kahdesti tällä viikolla. Asialla eivät olleet paparazzit,
vaan turvallisuuspalvelu paparazzeiksi tekeytyneinä.
Yksityissihteerinne… -Patrick.
Aiempi aavistus on vahvistettu. Tiliotteet todistavat kaiken.
Hän on saanut rahaa -
samalta Kanaalisaarilla olevalta yritykseltä -
kuin Charlesin yksityissihteeri komentaja Richard Aylard.
Taivas.
Entä ystäväni?
Entä jos heitäkin vakoillaan?
Ystäviä ei kannata lähestyä.
Olen oppinut, ettei kehenkään kannata luottaa.
Urdun kielessä on sananlasku.
"Puheet lisääntyvät suiden määrän myötä."
Aivan.
Olen pahoillani,
mutta minulla on pieni aavistus siitä, millaista on kohdata vastustusta.
Vartuin kunnan vuokra-asunnossa.
Ensimmäiset 9 kuukautta kodittomien yömajassa.
Ahkeroin kaksin verroin saadakseni jalan oven väliin vitivalkoisessa BBC:ssä.
Ja menestys tuo mukanaan vain lisää halveksuntaa.
Sitä ei sanota ääneen, mutta sen tuntee katseista.
Kiertoilmaisuista.
Tiedän, miltä halveksunta ja vaino tuntuvat.
Miltä tuntuu olla ulkopuolinen yhdessä Britannian vaalituimmista instituutioista.
Mutta jos he luulevat voivansa pelotella meitä,
he yllättyvät.
Tämä merkitsee minulle paljon.
Se, että joku ymmärtää.
Ja että joku on vihdoin puolellani.
Olen jo pitkään halunnut kertoa totuuden tähän perheeseen kuulumisesta.
Siitä, miten yksinäistä se on.
Mutta -
en tiennyt, kenelle kertoa.
Kehen luottaa.
Voit luottaa minuun.
Lupaan suojella sinua joka askeleella.
Tekstitys: Miia Mattila